Rikicin Jalingo: Anyi musayar kalamai tsakanin APC da gwamnatin Taraba ▷ Legit.ng
Rikicin Jalingo: Anyi musayar kalamai tsakanin APC da gwamnatin Taraba
8 months ago 34 views by Aminu Ibrahim
Gwamnatin jihar Taraba karkashin jagorancin jam'iyyar Peoples Democratic Party (PDP) tana musayar kalamai tsakanin ta da jam'iyyar adawa ta All Progressives Congress (APC) a kan rikicin da ya faru a Jalingo, babban birnin jihar.
Gwamnatin jihar tayi ikirarin cewa magoya bayan jam'iyyar APC ne suka fara kai harin da ya yi sanadiyar barkewar rikicin amma jam'iyyar ta APC sun mayar da martani inda su kayi ikirarin cewa PDP da gwamnatin jihar Taraba ne suka hada kai suka kaiwa magoya bayan jam'iyyar APC hari.
Kwamishin watsa labarai na jihar, Mr Simon Dogari ya yi ikirarin cewa wadanda suka sha kaye a zaben jihar ne suka dauki nauyin 'yan daba domin tayar da rikici a babban birnin jihar a yayin da ya ke yiwa manema labarai jawabi.
Rikicin Jalingo: Anyi musayar kalamai tsakanin APC ga gwamnatin Taraba
Dogari ya yi ikirarin cewa wadanda suka sha kaye a zaben sun tayar da rikicin ne domin suna son kawo cikas ga zaben gwamna da aka gudanar a jihar cikin zaman lafiya da aminci.
Sai dai, shugaban jam'iyyar APC na jihar, Barrister Ibrahim El-Sudi ya karyata wannan zargin inda ya ce gwamnatin jihar da jam'iyyar PDP ne suka shirya harin.
El-Sudi ya ce suna da cikakken bayani a kan dukkan barnar da jam'iyyar PDP da gwamnatin jihar suka rika aikatawa.
Shugaban na APC da ya ce har yanzu ana kaiwa magoya bayan jam'iyyarsu hari a wurare daban-daban na jihar ya yi kira da su zauna lafiya kuma su guji daukan doka a hannunsu. Ya ce APC za ta kalluballanci sakamakon zaben a kotu.
Arewa Latest NewsHausa NewsLabarin Sojojin NajeriyaLabarai Daga Jaridu Latest NewsShugaban Matasan Arewa
2 hours ago 1046 views
Yansanda sun kama wasu gungun gagga gaggan yan fashi da makami